
Бүген Федераль табигатьтән файдалану өлкәсендә күзәтчелек хезмәте һәм Татарстан Республикасы Министрлар Кабинеты арасында әйләнә-тирә мохитне саклау өлкәсендә өлешчә вәкаләтләрне ТР Министрлар Кабинетына тапшыру турында килешү имзаланды.

Имзалау ТР Хөкүмәте йортында узды.

Документка имзаларын РФ табигый байлыклар һәм экология министры урынбасары - Федераль табигатьтән файдалану өлкәсендә күзәтчелек хезмәте җитәкчесе Артем Сидоров һәм ТР Премьер-министры Алексей Песошин куйды.

Алексей Песошин ассызыклаганча, республикада федераль һәм республика хакимият органнарының барлык юнәлешләр буенча хезмәттәшлеге җайга салынган. ТР Экология министрлыгы һәм Федераль табигатьтән файдалану өлкәсендә күзәтчелек хезмәте әйләнә-тирә мохитне саклау өлкәсендә җитди эшлиләр.

Бүгенге килешүне имзалау - әйләнә-тирә мохиткә начар тәэсир итүне дәүләт тарафыннан көйләүнең нәтиҗәлелеген күтәрүдә көчләрне берләштерүгә тагын бер җитди адым ул.

ТР Экология министрлыгы яңа вәкаләтләрне үтәү буенча кирәкле дәрәҗәдә эшне оештырырга, әйләнә-тирәгә зарарлы әйберләрне чыгаруны көйләү буенча нәтиҗәлелекне күтәрергә, шулай ук ышанычны акларга тиеш, дип билгеләде ТР Премьер-министры.

Артем Сидоров, үз чиратында, Татарстан эшчәнлекнең күп юнәлешләре буенча көчле үсә торган һәм алдынгы төбәк. Бу әйләнә-тирә мохитне саклау һәм төбәкнең экологик куркынычсызлыгын тәэмин итү юнәлешләренә кагыла.

Килешү кысаларындагы эш экологик куркынычсызлыкны тагын да нәтиҗәле тәэмин итәргә мөмкинлек бирәчәк, диде Артем Сидоров.
Әйләнә-тирә мохитне саклау өлкәсендә өлешчә вәкаләтләрне ТР Министрлар Кабинетына тапшыру турында килешү имзаланды